शीर्षक: पायल तडवी प्रकरण : 'शिक्षणासाठी सातासमुद्रापार गेल्यावरही जातीने पिच्छा सोडला नाही.'\nवरील काल्पनिक लेखाचे शीर्षक दिल्यास, लेखाची कल्पना करा.\n
अमेरिकेतील भारतीय स्कॉलर सूरज येंगडे यांनी याबाबतचा मुद्दा उपस्थित केला आहे. येंगडे हे मूळचे नांदेडचे असून त्यांनी इंग्लंड आणि दक्षिण आफ्रिकेमध्ये कायद्याचे शिक्षण घेतले आहे. सध्या ते अमेरिकेतल्या हार्वर्ड विद्यापीठात संशोधक म्हणून कार्यरत आहेत. माझ्यासह अनेक विद्यार्थ्यांना अशाप्रकारच्या अशाप्रकारच्या त्रासातून जावं लागत असून सातासमुद्रापारही जात पिच्छा सोडत नाही असं येंगडे यांचं म्हणणं आहे. 

बीबीसी मराठीने येंगडे यांच्या घेतलेल्या मुलाखतीचा हा अंश. त्यांची संपूर्ण मुलाखत तुम्ही या लिंकवर पाहू शकता.

प्रश्न :  भारताबाहेर शिक्षण घेत असताना एक दलित विद्यार्थी म्हणून तुम्हाला कशाप्रकारचा अनुभव आला?

उत्तर : मी जेव्हा परदेशात शिक्षणासाठी गेलो तेव्हा माझी जेव्हा इंग्लंडमधल्या विद्यापीठात इंटरनॅशन ह्युमन राईट्स लॉ कोर्ससाठी निवड झाली होती. मला वाचलं होतं की मी आता उच्च शिक्षण घेणार, बाबासाहेबांसारख्या पदव्या घेणार आणि देशाची सेवा चांगल्या पद्धतीनं करणार. या भूमिकेतून मी गेलो होतो. आणि त्याबरोबरीने हेही वाटलं होतं की महाराष्ट्रामध्ये, नांदेडमध्ये मला देशातल्या  इतर राज्यातले मित्र मला भेटू शकले नव्हते, तर आता अशा मंडळींना भेटण्याची, मैत्री करण्याची संधी मिळू शकेल. 

मी इंग्लंडमध्ये गेलो तेव्हा एलएलएम, एमबीएस सारखे कोर्स करणारे भारतातले विद्यार्थी तिथे आलेले होते. इंग्लंडमध्ये राहणं हा सुरुवातीला माझ्यासाठी एक कल्चरल शॉक होता आणि मला एकटेपणा जाणवत होता. 

त्याच दरम्यान माझ्यासोबत राहणारे जे भारतीय विद्यार्थी होते, त्यांच्याशी माझी चांगली मैत्री जमली. एक - दोन महिन्यात आमच्यात चांगले मित्रत्वाचे संबंध निर्माण झाले. पण जेव्हा त्यांना माझ्या जातीबद्दल कळालं, माझे विचार त्यांना फेसबुक पोस्टमधून कळू लागले तेव्हा त्यांचं वागणं बदललं. 

त्यांनी माझ्यावर एक प्रकारचा सामाजिक बहिष्कार सुरू केला. मला त्यांनी कुठल्याही ग्रुपमध्ये बोलावणं बंद केलं. सुरुवातीचे दोन महिने आम्ही सोबतच असायचो, सोबतच जेवायचो. 

एकमेकांशी अनेक गोष्टी शेअर करायचो. पण जेव्हा माझ्या सवर्ण मित्रांना जेव्हा लक्षात आलं की हा त्याच्या समाजाबद्दल फेसबुकवर लिहितोय किंवा त्याच्या समाजावर झालेल्या अत्याचारांबद्ल भूमिका मांडतोय, त्यांना ते आवडलं नाही. मग त्यांनी मला जातीवरून, आरक्षणावरून टोमणे मारणे सुरू केले. 

जात आणि लिंग यावर मी एक प्रेझेंटेशन दिलं होतं,...